Ans: प्रतियोगिता में आम तौर पर दो स्थानापन्न खिलाड़ी लाए जा सकते हैं। यदि दोनों टीमों के बीच परामर्श हो चुका हो तो इसकी संख्या पाँच तक बढ़ाई जा सकती है। खेल शुरू होने से पहले रैफरी को इस सहमति की सूचना देनी होती है। अन्यथा यह सिर्फ दो खिलाड़ियों को ही स्थानापन्न के रूप में खेलने की मंजूरी देगा। चोट लगने पर कोई भी खिलाड़ी गोलरक्षक के स्थान पर खेल सकता है। परन्तु उसे ऐसा करने से पहले रैफरी की अनुमति लेनी होगी और ऐसी जरसी पहननी होगी जिससे वह गोली के रूप में पहचान में आ जाए। एक बार स्थानापन्न खिलाड़ी को स्थान देने के बाद हटा खिलाड़ी दुबारा खेल में शामिल नहीं किया जा सकता।